गृहमन्त्री बादलले जेठ ६ मा प्रदेश प्रहरी प्रमुखहरुलाई सबै किसिमका सिण्डिकेट तोडन निर्देशन दिएका थिए । उनले गृहमन्त्रीस्तरीय निर्णयबाट विभिन्न प्रदेशको प्रहरी प्रमुख, केन्द्रीय अनुसन्धान ब्युरोको प्रमुख तथा महानगरीय प्रहरी कार्यालयको निमित्त प्रमुखको जिम्मेवारी पाएका डीआईजीहरुलाई मन्त्रालयमा निर्देशन दिँदै कुनै किसिमको सिण्डिकेट सरकारलाई स्वीकार्य नहुने चेतावनी दिएका थिए ।
